**ΠΑΡΑΡΤΗΜΑ Β΄**

**ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΩΝ ΠΡΟΔΙΑΓΡΑΦΩΝ**

(Στοιχεία επιχείρησης)

| **α/α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** |
| --- | --- | --- | --- |
| 1 | Οι προσφέροντες θα πρέπει να δηλώσουν τη συμμόρφωσή τους με τις απαιτήσεις της παρούσας Τεχνικής Προδιαγραφής οι οποίες θα συμπεριληφθούν ως όροι της σύμβασης που θα υπογραφεί και ενέχουν θέση Υπεύθυνης Δήλωσης. | **ΝΑΙ** |  |
| 2 | Όλα τα είδη – πλην των ειδών τύπου inkjet – να είναι γνήσια αντιπροσωπείας - αυθεντικά προϊόντα των κατασκευαστριών εταιρειών των μηχανημάτων (original) ή ισοδύναμα (καινούρια συμβατά ή ανακατασκευασμένα). | **ΝΑΙ** |  |
| 3 | Όλα τα είδη πληρούν τις προδιαγραφές του κάθε μηχανήματος. | **ΝΑΙ** |  |
| 4 | Τα προσφερόμενα είδη είναι καινούρια και αμεταχείριστα και σε άριστη κατάσταση. | **ΝΑΙ** |  |
| 5 | Τα προσφερόμενα ισοδύναμα είδη είναι νόμιμα, ελεύθερα πατεντών, δεν προσβάλλουν κατοχυρωμένα δικαιώματα του κατασκευαστή των αντίστοιχων γνήσιων και η κυκλοφορία τους είναι νόμιμη εντός των ορίων των κρατών μελών της Ευρωπαϊκής Ένωσης. | **ΝΑΙ** |  |
| 6 | Η παραγωγή, συσκευασία και διακίνηση των προσφερόμενων ειδών γίνεται σύμφωνα με τα προβλεπόμενα στην εθνική και ευρωπαϊκή νομοθεσία.  Οι υποψήφιοι προμηθευτές πρέπει να έχουν στη διάθεσή τους όλα τα απαραίτητα αποδεικτικά μέσα και να τα προσκομίσουν εφ’ όσον τους ζητηθούν. | **ΝΑΙ** |  |
| 7 | Τα προσφερόμενα είδη δεν είναιαναγομωμένα (refilled). | **ΝΑΙ** |  |
| 8 | Η ποιότητα εκτύπωσης, καθώς και ο αριθμός των εκτιμώμενων σελίδων εκτύπωσης των προσφερόμενων ισοδύναμων ειδών δεν είναι υποδεέστερα των αντίστοιχων γνήσιων προϊόντων. | **ΝΑΙ** |  |
| 9 | Εάν το γνήσιο αναλώσιμο φέρει στοιχεία, που αφαιρούνται πριν από τη χρήση (π.χ. κάλυμμα κεφαλής ή ταινία ασφαλείας), τα ίδια να φέρουν και τα προσφερόμενα ισοδύναμα προϊόντα. | **ΝΑΙ** |  |
| 10 | Τα προσφερόμενα είδη θα έχουν ημερομηνία λήξης τουλάχιστον δύο (2) χρόνια μετά την ημερομηνία οριστικής παραλαβής. Εναλλακτικά, θα πρέπει να έχουν ημερομηνία παραγωγής ή ανακατασκευής το πολύ δύο (2) μήνες πριν την ημερομηνία παράδοσης. | **ΝΑΙ** |  |
| 11 | Όλα τα είδη θα παραδίδονται συσκευασμένα.  Στην εξωτερική συσκευασία θα αναγράφονται στην ελληνική ή στην αγγλική γλώσσα ευκρινώς:  α) οι τύποι των συσκευών για τους οποίους προορίζονται,  β) η ημερομηνία λήξης ή εναλλακτικά η ημερομηνία παραγωγής ή ανακατασκευής και  γ) η επωνυμία του προμηθευτή | **ΝΑΙ** |  |
| 12 | Εφόσον κάποιο από τα προσφερόμενα είδη αποδειχτεί ελαττωματικό, εντός διετίας από την οριστική παραλαβή, θα αντικατασταθεί με νέο, εντός δέκα (10) εργάσιμων ημερών από την έγγραφη ειδοποίηση του προμηθευτή. Εφόσον αποδειχτούν ελαττωματικά περισσότερο από το **10**% της ποσότητας του συγκεκριμένου είδους, θα αντικατασταθεί όλη η ποσότητα του συγκεκριμένου κωδικού, εντός ενός μηνός, χωρίς οικονομική επιβάρυνση της αναθέτουσας αρχής.  **Να προσκομιστεί με την τεχνική προσφορά σχετική εγγύηση αντικατάστασης ελαττωματικών προϊόντων.** | **ΝΑΙ** |  |
| 13 | Σε περίπτωση αποδεδειγμένης βλάβης των μηχανημάτων, εντός διετίας από την οριστική παραλαβή του αναλώσιμου, λόγω κακής ποιότητάς του, (γεγονός που θα πιστοποιηθεί από την κατασκευάστρια εταιρεία είτε από εξειδικευμένο φορέα συντήρησης των μηχανημάτων) ο προμηθευτής οφείλει να την αποκαταστήσει πλήρως με δικά του έξοδα ή να αντικαταστήσει το μηχάνημα με άλλο ισοδύναμων δυνατοτήτων σε περίπτωση μη επισκευάσιμης βλάβης.  **Να προσκομιστεί με την τεχνική προσφορά σχετική εγγύηση καλής λειτουργίας των μηχανημάτων.** | **ΝΑΙ** |  |
| 14 | Οι κατασκευαστές των προσφερόμενων ισοδύναμων αναλώσιμων πρέπει να διαθέτουν Πιστοποιητικό Περιβαλλοντικής Διαχείρισης σύμφωνα με το ISO14001 ή ισοδύναμο, σε ισχύ.  **Το αναφερόμενο πιστοποιητικό να προσκομισθεί με την τεχνική προσφορά.** | **ΝΑΙ** |  |
| 15 | Οι κατασκευαστές των προσφερόμενων ισοδύναμων αναλωσίμων πρέπει να διαθέτουν Πιστοποιητικό Διαχείρισης Ποιότητας σύμφωνα με το ISO 9001 ή ισοδύναμο, σε ισχύ.  **Το αναφερόμενο πιστοποιητικό να προσκομισθεί με την τεχνική προσφορά.** | **ΝΑΙ** |  |
| **ΑΝΑΚΑΤΑΣΚΕΥΑΣΜΕΝΑ ΕΙΔΗ** | | | |
| 16 | Τα μελανοδοχεία των ανακατασκευασμένων ειδών έχουν χρησιμοποιηθεί μία μόνο φορά (VIRGIN ORIGINAL CARTRIDGE)  **Να προσκομιστεί με την τεχνική προσφορά σχετική βεβαίωση του κατασκευαστή των προϊόντων αυτών.** | **ΝΑΙ** |  |
| 17 | Έχουν καινούρια όλα τα επιμέρους εξαρτήματα που είναι αντικαταστάσιμα (CHIP, DOCTOR BAR κ.λ.π.) | **ΝΑΙ** |  |
| 18 | Τα ανακατασκευασμένα είδη θα πρέπει να ανακατασκευάζονται σύμφωνα με το πρότυπο DIN33870 ή ισοδύναμο.  **Να προσκομισθεί με την τεχνική προσφορά σχετική βεβαίωση από φορέα πιστοποίησης.** | **ΝΑΙ** |  |
| **ΑΝΑΚΑΤΑΣΚΕΥΑΣΜΕΝΑ LASER TONERS ΤΥΠΟΥ CARTRIDGE ΜΕ ΕΝΣΩΜΑΤΩΜΕΝΟ ΤΥΜΠΑΝΟ KAI ΑΝΑΚΑΤΑΣΚΕΥΑΣΜΕΝΑ ΤΥΜΠΑΝΑ (O.P.C. – DRUM – PHOTOCONDUCTOR)** | | | |
| 19 | Έχουν καινούριο τύμπανο. | **ΝΑΙ** |  |
| 20 | Έχουν καινούριο WIPER BLADE. | **ΝΑΙ** |  |
| **INKJET** | | | |
| 21 | Τα είδη τύπου inkjet να είναι γνήσια αντιπροσωπείας – αυθεντικά προϊόντα των κατασκευαστριών εταιρειών των μηχανημάτων (original). | **NAI** |  |

|  |  |
| --- | --- |
|  | **Για τον Προσφέροντα**  **Ο/Η ΝΟΜΙΜΟΣ/-Η ΕΚΠΡΟΣΩΠΟΣ**  (ΥΠΟΓΡΑΦΗ - ΣΦΡΑΓΙΔΑ - ΗΜΕΡΟΜΗΝΙΑ)  (ΟΝΟΜΑΤΕΠΩΝΥΜΟ) |